C 152/182
SL
Uradni list Evropske unije
6.4.2022
1.6 EESO predlaga Evropski uniji, naj manj razvitim državam pomaga izboljšati njihove tehnološke zmogljivosti, da bi preprečila tveganje izogibanja CBAM.
1.7 Temeljito preverjanje dejanskih vgrajenih emisij v uvoženih proizvodih, bo ključnega pomena za pravično uvedbo CBAM.
EESO priporoča, naj Komisija pooblaščenim organom za preverjanje določi posebne zahteve.
1.8 EESO opozarja, da mora imeti industrija v Evropi pomembno vlogo, hkrati pa mora biti popolnoma konkurenčna in odgovorna do podnebja.
1.9 EESO poziva Komisijo, naj hkrati z zakonodajnim postopkom izvede študijo o vplivu možnih učinkov CBAM vzdolž vrednostne verige, ki bili posledica izvajanja tega mehanizma.
1.10 Uvedba CBAM bi povzročila velike spremembe v svetovnem trgovinskem sistemu.
EU mora z vsemi potrebnimi ukrepi poskrbeti, da CBAM ne bo povzročil povečanja emisij toplogrednih plinov v drugih delih sveta, s tem pa morebitnega povečanja emisij na svetovni ravni.
CBAM nikakor ne sme voditi v deindustrializacijo EU.
EU mora pri svojih podnebnih ciljih upoštevati nesporno dejstvo, da je zmanjševanje emisij toplogrednih plinov svetovno vprašanje.
1.11 Politična razsežnost CBAM ni dovolj poudarjena.
Končne odločitve o CBAM bodo večinoma temeljile ne samo na razpravah v EU, temveč tudi na pogajanjih, ki bodo potrebna s trgovinskimi partnerji, da bi se dogovorili o izidu in preprečili trgovinski spor.
1.12 EESO upravičeno pričakuje, da bo dobro delujoč CBAM utrdil zaposlovanje v podjetjih in sektorjih, ki so se iz ogljično intenzivnih preoblikovali v podnebju prijazne, vendar svari tudi pred tveganjem neuspeha CBAM v povezavi s sistemom ETS.
Popolna odprava brezplačnega dodeljevanja pravic zaradi uvedbe CBAM bi lahko povzročila velike izgube delovnih mest v EU.
1.13 CBAM bo podpiral tako podnebne cilje EU kot večjo prihodnjo vlogo industrije v Evropi.
Pri izvajanju CBAM je treba med prehodnim obdobjem in po njem upoštevati očitna tveganja, kot sta težavno preverjanje predloženih informacij o emisijah CO2 iz tretjih držav in morebitno izogibanje.
2.
Kratka vsebina predloga Komisije 2.1 Komisija je 14. julija objavila sveženj „Pripravljeni na 55“: uresničevanje podnebnega cilja EU za leto 2030 na poti do podnebne nevtralnosti (1).
Ta vključuje predlog o mehanizmu za ogljično prilagoditev na mejah (CBAM) (2), ki je tesno povezan z revizijo direktive o sistemu trgovanja z emisijami (EU ETS) (3).
Sveženj „Pripravljeni na 55“ izhaja iz sporočila o evropskem zelenem dogovoru (4), ki je bilo predstavljeno 15. decembra 2019.
2.2 V predlogu je predviden „hipotetičen“ sistem trgovanja z emisijami, ki se bo uporabljal za uvoz več industrijskih proizvodov in električne energije.
V prvo fazo bodo vključeni sektorji cementa, jekla, gnojil, aluminija in električne energije.
2.3 Za materiale z intenzivnejšo naknadno obdelavo so v predlog že vključeni številni proizvodi, ki so nižje v prodajni verigi.
Vseeno pa je vključena navedba „kompleksnega blaga“, s katero bi se lahko razširilo področje uporabe predloga.
2.4
(1) (2) (3) (4)
Upravno breme CBAM nosijo Komisija, države članice in uvozniki na trg EU.
COM(2021) COM(2021) COM(2021) COM(2019)
550 564 551 640
final. final. final. final.